-Вы маеце вялікі досвед выступлення як у ката, так і ў кумітэ. Акрамя таго, Вы займаецеся каратэ разам з нашымі студэнтамі. У сувязі з гэтым пытанне да Вас адначасова як да спартсмена і як да старэйшага таварыша. Скажыце, ці сапраўды слушнае меркаванне пра тое, што тэхніка ў ката і ў кумітэ настолькі розная, што немагчыма падрыхтаваць “універсальнага” спартсмена са звычайнага чалавека? -Справа ў тым, што і ката, і кумітэ – гэта адзіная сутнасць, гэта каратэ. Я лічу, што нельга асобна, незалежна разглядаць гэтыя два напрамкі. Натуральна, існуюць пэўныя нюансы ў падрыхтоўцы катыстаў і кумітыстаў. Ёсць адрозненні ў тым, якія мышцы працуюць, у стойках, у нюансах перамяшчэння, у тым, дзе болей дынамікі, а дзе статыкі. Але нягледзячы на гэта, каратэ – з’ява цэласная.